## **TERVIKTEKST**

## Muudetud Viimsi Vallavolikogu

11.12.2007.a määrusega nr 40

VIIMSI VALLAVOLIKOGU

MÄÄRUS

09. aprill 2002 nr 13

Viimsi valla veevarustuse ja

reovee ärajuhtimise teenuste

hindade reguleerimise kord

Tuginedes ühisveevärgi ja -kanalisatsiooni seaduse (RT I 1999, 25, 363; 2000, 39, 238) § 14 lg 2, kohaliku omavalitsuse korralduse seaduse (RT I 1993, 37, 558; 1999, 82, 755) § 6 lg 1 ja Viimsi Vallavolikogu 13.03.2001 määrusega nr 5 kinnitatud Viimsi valla ühisveevärgi- ja kanalisatsiooni kasutamise eeskirja § 15 lg 2, Viimsi Vallavolikogu

määrab:

1. Kinnitada Viimsi valla veevarustuse ja reovee ärajuhtimise teenuste hindade reguleerimise kord (lisatud).
2. Määrus jõustub 10. päeval pärast avaldamist ajalehes "Viimsi Teataja".

/allkiri/

Madis Saretok

Volikogu esimees

# Kinnitatud

# Viimsi Vallavolikogu

# 09. aprilli 2002 a

# määrusega nr 13

**Viimsi valla veevarustuse ja reovee ärajuhtimise teenuste hindade**

**reguleerimise kord**

1. Käesolev kord reguleerib ühisveevärgi ja -kanalisatsiooni teenuste hindade kehtestamist Viimsi vallas.
2. Käesolevas korras kasutatakse mõisteid ühisveevärgi ja -kanalisatsiooni seaduses, Viimsi valla ühisveevärgi ja -kanalisatsiooni kasutamise eeskirjas ja Viimsi valla ühisveevärgi ja –kanalisatsiooniga liitumise eeskirjas toodud tähenduses.

3. Ühisveevärgi ja -kanalisatsiooni teenuse hind moodustub:  
3.1. abonenttasust;

3.2. tasust võetud vee eest;

3.3. tasust reovee ärajuhtimise eest.  
3.4. ülenormatiivse reostuse tasust ehk ülereostustasust.

*[Muudetud - Viimsi Vallavolikogu 14.11.2006 määrusega nr 40 - jõust.17.05.2006];*

4. Teenuste hinnad kujundatakse selliselt, et oleks tagatud:  
4.1. vee tootmise kulude katmine;  
4.2. reovee ärajuhtimise kulude katmine;

4.3. kvaliteedi- ja ohutusnõuete täitmine;  
4.4. keskkonnakaitse tingimuste täitmine;  
4.5. põhjendatud tulukus.

*[Muudetud - Viimsi Vallavolikogu 14.11.2006 määrusega nr 40 - jõust.17.05.2006];*

5. Abonenttasud on tasu ühisveevärgi ja -kanalisatsiooni nõuetekohase toimimise tagamise eest, sõltumata kasutamisest.

5.1. Abonenttasud arvestatakse kõikidele klientidele ühtsetel alustel.

5.2. Abonenttasude arvestamise eelduseks on isikul ühisveevärgi ja kanalisatsiooni teenuste kasutamise reaalne võimalus.

5.3. Abonenttasud määratakse kalendriaasta tasudena, mida tasutakse igakuiselt 1/12 osadena, välja arvatud juhul, kui on olemas teistsugune kokkulepe.

6. Tasu võetud vee eest ja tasu reovee ärajuhtimise eest kehtestatakse võetud vee ja ärajuhitud reovee m3 kohta. Nende tasude arvestamise aluseks on kliendi poolt tarbitud vee kogus, mida mõõdetakse veearvestiga. Reovee kogus loetakse üldjuhul võrdseks tarbitud vee kogusega. Vee-ettevõtja ja kliendi vahelises teenuselepingus võib ette näha teistsuguse reovee koguse arvestamise metoodika. Veearvesti puudumisel võetakse aluseks arvestuslikud näitajad.

*[Muudetud - Viimsi Vallavolikogu 14.11.2006 määrusega nr 40 - jõust.17.05.2006];*

6.1. ülenormatiivne reostus ehk ülereostus on olmes või tootmises

kahjustuspiiri ületavalt rikutud reovesi, ehk ohtlike ainete sisalduse

piirväärtusi ületav reostus ärajuhtivast reo- või sademevees, mille

eest kehtestatakse eraldi tasu.

7. Ühisveevärgi ja -kanalisatsiooni teenuste hinnad kehtestab vallavalitsus.

8. Ettepaneku ühisveevärgi ja -kanalisatsiooni teenuste hindade kehtestamiseks või nende muutmiseks teeb isik, kellel on selleks seadusest või valla õigusaktidest tulenev pädevus ja kes oma ettepanekus põhjendab hindade või nende muutmise vajadust ja lisab:  
8.1. hinna kalkulatsiooni;  
8.2. lõppenud majandusaasta auditeeritud raamatupidamise aasta-aruande;  
8.3. eeloleva majandusaasta prognoositavate tulude ja kulude arvestuse kehtivates hindades;  
8.4. eeloleva majandusaasta prognoositavate tulude ja kulude arvestuse taotletavates hindades;

8.5. ettepaneku hinna kehtestamise aja kohta.

9. Vallavalitsusel on esitatud hindade või hindade muutmise ettepaneku läbivaatamisel õigus nõuda täiendavaid andmeid asjaolude kohta, mis võivad mõjutada teenuste hindasid või hindade muutmist.

10. Vallavalitsus otsustab ühisveevärgi ja –kanalisatsiooni teenuste hindade kehtestamise 30 päeva jooksul pärast taotluse ja kõikide täiendavate andmete esitamist.

11. Kehtestatud ühisveevärgi ja -kanalisatsiooni teenuste hinnad avalikustatakse vallavalitsuse poolt ajalehes “Viimsi teataja” vähemalt kolm kuud enne nende kehtima hakkamist.